CELEX: 32020D1240
Language: sl
Date: 2020-08-21 00:00:00
Title: Sklep Komisije (EU) 2020/1240 z dne 21. avgusta 2020 o odobritvi Bolgariji, da podaljša obdobje iz člena 3 Uredbe (EU) 2020/698 Evropskega parlamenta in Sveta (notificirano pod dokumentarno številko C(2020) 5674) (Besedilo v angleškem jeziku je edino verodostojno)

1.9.2020   
               
               
                  SL
               
               
                  Uradni list Evropske unije
               
               
                  L 284/7
               
            
         SKLEP KOMISIJE (EU) 2020/1240
         z dne 21. avgusta 2020
         o odobritvi Bolgariji, da podaljša obdobje iz člena 3 Uredbe (EU) 2020/698 Evropskega parlamenta in Sveta
         
            
               (notificirano pod dokumentarno številko C(2020) 5674)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2020/698 Evropskega parlamenta in Sveta z dne 25. maja 2020 o posebnih in začasnih ukrepih zaradi izbruha COVID‐19 glede obnovitve ali podaljšanja nekaterih potrdil, spričeval, licenc, dovoljenj in pooblastil ter odloga nekaterih rednih preverjanj in rednih usposabljanj na nekaterih področjih prometne zakonodaje (1) ter zlasti člena 3(3) Uredbe,
         ob upoštevanju naslednjega:
         
                     (1)
                  
                  
                     Člen 3(1) Uredbe (EU) 2020/698 podaljšuje veljavnost vozniških dovoljenj, ki bi sicer že prenehala veljati ali bi sicer prenehala veljati med 1. februarjem 2020 in 31. avgustom 2020.
                  
               
                     (2)
                  
                  
                     Bolgarija je z dopisom z dne 14. julija 2020 predložila utemeljeno zahtevo za odobritev podaljšanja obdobja med 1. februarjem 2020 in 31. avgustom 2020 iz člena 3(1) Uredbe (EU) 2020/698 za štiri mesece. 16. in 20. julija 2020 je Bolgarija predložila dodatne informacije v podporo svoji zahtevi.
                  
               
                     (3)
                  
                  
                     V skladu z informacijami, ki jih je predložila Bolgarija, obnovitev vozniških dovoljenj v Bolgariji zaradi ukrepov, ki jih je sprejela za preprečitev ali omejitev širjenja COVID-19, verjetno še ne bo izvedljiva do 31. decembra 2020.
                  
               
                     (4)
                  
                  
                     V okviru splošne prilagoditve novim tehničnim standardom so bili vsi bolgarski osebni dokumenti, tj. osebne izkaznice in vozniška dovoljenja, izdani leta 2010 za obdobje 10 let (razen vozniških dovoljenj za poklicno uporabo). Zato vsi navedeni dokumenti prenehajo veljati leta 2020, kar pomeni, da je treba v letu 2020 obnoviti na milijone osebnih dokumentov, vključno z vozniškimi dovoljenji.
                  
               
                     (5)
                  
                  
                     V času izrednih razmer v Bolgariji je bila obnovitev vozniških dovoljenj začasno ustavljena. Sicer se zdaj nadaljuje, vendar je število dokumentov, ki jih lahko organi v določenem obdobju obdelajo, manjše kot običajno zaradi previdnostnih ukrepov, ki jih zahtevajo epidemiološke razmere, zlasti pravila o omejevanju socialnih stikov.
                  
               
                     (6)
                  
                  
                     V teh okoliščinah se pristojni organi, odgovorni za izdajo in obnovitev vozniških dovoljenj, pri opravljanju svojih nalog soočajo z velikimi praktičnimi težavami.
                  
               
                     (7)
                  
                  
                     Bolgariji bi bilo zato treba odobriti podaljšanje obdobja med 1. februarjem 2020 in 31. avgustom 2020 iz člena 3(1) Uredbe (EU) 2020/698.
                  
               
                     (8)
                  
                  
                     Bolgarija se je strinjala, da se ta sklep sprejme in priglasi v angleškem jeziku –
                  
               SPREJELA NASLEDNJI SKLEP:
         
            Člen 1
            Bolgariji se odobri podaljšanje obdobja med 1. februarjem 2020 in 31. avgustom 2020 iz člena 3(1) Uredbe (EU) 2020/698 za štiri mesece.
         
         
            Člen 2
            Ta sklep je naslovljen na Republiko Bolgarijo.
         
         
            V Bruslju, 21. avgusta 2020
            
               
                  Za Komisijo
               
               Adina-Ioana VĂLEAN
               
                  Članica Komisije
               
            
         
         
            (1)  UL L 165, 27.5.2020, str. 10.